చెన్నై : రాజ్భవన్లో గవర్నర్ విద్యాసాగర్రావుతో సమావేశం అనంతరం పన్నీర్ సెల్వం మీడియాతో మాట్లాడారు. గవర్నర్తో తన సమావేశం దాదాపు ఏడు నిమిషాలపాటు జరిగిందని చెప్పారు. ధర్మమే విజయం సాధిస్తుందన్నారు. న్యాయం జరుగుతుందని గవర్నర్ తనకు హామీ ఇచ్చారన్నారు. తనకు ‘అమ్మ’ జయలలిత ఆశీర్వాదాలు ఉన్నాయని తెలిపారు. మీడియా సమావేశంలో ఆయన ఆత్మస్థయిర్యంతో కనిపించారు. తానే సీఎంగా కొనసాగుతాననే సంతోషం సెల్వం ముఖంలో కనిపించింది. గవర్నర్ను కలిసినవారిలో అన్నా డీఎంకే సీనియర్ నేత మైత్రేయన్ కూడా ఉన్నారు.ఇదిలావుండగా తాము విజయం సాధిస్తామన్న ఆత్మవిశ్వాసం 200 శాతం ఉందని పన్నీర్ సెల్వం శిబిరం చెప్తోంది.మరోవైపు సామాజిక మాధ్యమాల్లో కూడా పన్నీర్ సెల్వంకు మద్దతు పెరుగుతోంది. ఆయన జల్లికట్టు ఉద్యమం సమయంలో అత్యంత చాకచక్యంగా వ్యవహరించి, ప్రజాభీష్టాన్ని నెరవేర్చారని ప్రశంసలు అందుతున్నాయి. అంతేకాకుండా ఆంధ్రప్రదేశ్ ముఖ్యమంత్రి చంద్రబాబు నాయుడుతో సమావేశమై నీటిని విడుదల చేయించగలిగారని ప్రశంసిస్తున్నారు.
chennai : rajbhavanlo gavarnar vidyaasaagarraavuto samavesam anantaram pannir selvam meediatho matladaru. gavarnartho tana samavesam daadaapu edu nimishaalapaatu jarigindani cheppaaru. dharmame vijayam saadhistundannaaru. nyaayam jarugutundani gavarnar tanaku haami ichaarannaaru. tanaku ‘amma’ jayalalita aasiirvaadaalu unnaayani telipaaru. media samavesamlo aayana aatmasthayiryamtho kanipinchaaru. taane cmga konasagutanane santosham selvam mukhamlo kanipinchindi. gavarnarnu kalisinavaarilo anna dmca seanier netha maitreyan kuudaa unnaaru.idilaavundagaa taamu vijayam saadhistaamanna aatmaviswasam 200 saatam undani pannir selvam sibiram cheptondi.marovaipu saamaajika maadhyamaallo kuudaa pannir selvanku maddatu perugutondi. aayana jallikattu udyamam samayamlo atyanta chaakachakyamgaa vyavaharinchi, prajaabheeshtaanni neraverchaarani prasamsalu andutunnaayi. antekakunda andhrapradesh mukhyamantri chandrababu naayudutho samavesamai neetini vidudala cheyinchagaligaarani prasamsistunnaaru.